อยากทราบว่าสิวที่เราเป็นคือสิวอะไร เป็นตุ่มนูนๆแดงๆ ไม่มีหนอง ไม่อักเสบ เวลาไปหาจะฉีดยา และกดให้ เลเซอร์รอยแดงดำ แต่มันไม่หายสักที เหมือนกลับมาเป็นที่เดิมซ้ำๆ ก็จะกดและทำเหมือนเดิมทุกครั้งจนหน้าตอนนี้พังมาก ตอนนี้ไม่กล้าไปหาเพราะกลัวทำเหมือนเดิม แต่มันไม่หายสักที ตอนแรกที่ไปพบที่ดนัยคลินิก ช่วงแรกๆหน้าดีขึ้นมาก แต่พอไปหลังๆหน้ากลับพังและแย่กว่าเดิม มันเกิดจากอะไรค่ะ ตอนนี้นอยด์มากค่ะ มีจุดแดงๆดำๆเต็มไปหมดเกิดจากการที่กดซ้ำๆ และเป็นนูนๆสีแดง เหมือนจะอักเสบก็ไม่ใช่ ไม่รู้ต้องทำยังไงแล้วค่ะ ขอคำแนะนำทีค่ะ
สวัสดีค่ะ จุดนูนแดงที่ใบหน้าอาจมีสาเหตุเช่น1.ตุ่มแพ้จากการสัมผัส เช่น สบู่ โลชั่น น้ำหอม หรือสารกันเสีย ในผลิตภัณฑ์ที่ใช้กับใบหน้า2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3 รูขุมขนอักเสบและอุดตัน หากมีการติดเชื้อร่วมด้วย ก็จะกลายเป็นเม็ดสิวแนะนำว่าถ้ารักษาแบบสิวมาแล้วไม่ดีขึ้น ควรพบแพทย์เฉพาะทางด้านผิวหนัง เพื่อประเมินว่าการวินิจฉัยใช้เรื่องสิวหรือไม่ หรือเป็นผื่นผิวหนังอักเสบจากสาเหตุอื่นๆดังกล่าวไปการเป็นสิวนั้น รักษาด้วยการใช้ยาฆ่าเชื้อเฉพาะที่ หรือการทากรดวิตามินเอ หรือกินกรดวิตามินเอ กรณีเป็นรุนแรง การกดสิวนั้นควรทำโดยแพทย์ผู้เชี่ยวชาญและเครื่องมือที่สะอาดเท่านั้น ไม่ควรทำบ่อยจนเกินไป เพราะอาจทำให้เกิดการบอบช้ำที่ผิวดังกล่าวมาได้การดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้